Logo Únie nevidiacich a slabozrakých Slovenska

Logo Počítačového tábora reSET
---
Workshop 
Zvuk náš každodenný
Únia nevidiacich a slabozrakých Slovenska

Počítačový tábor reSET 
6. ročník
Ždiar, 2014

Lektor workshopu – Zuzana Rojíková

Obsah

O workshope
1. Alternatívne mixovanie skladieb
2. Levelator
3. Projekt The Voice
Záver

O workshope
	Ak sa budete niekedy nudiť v práci, doma, na internáte alebo nebodaj v škole, spomeňte si na tento workshop. Budeme sa hrať so zvukom! Najskôr ho využijeme ako zaujímavú náhradu zraku, potom ako menší „vylepšovák“ zvuku a nakoniec sa pohráme s mixovaním skladieb bez akejkoľvek predchádzajúcej hudobnej teórie.

Požiadavky na účastníka:
- zvládnutie základných počítačových zručností
- práca so svojim odčítačom/zväčšovačom obrazovky
- vítaná je znalosť angličtiny a jednoduchá obsluha zvukového editora alebo konvertora zvuku
- pripojenie k internetu

1. Alternatívne mixovanie skladieb 

	Pokiaľ nemáte žiadnu znalosť hudby, toto sa vám zapáči. Všetky svoje skladby od hovoreného slova, pesničiek, zvuku vŕtačky či smiechu vám stránka wubmachine.com zmixuje do obľúbeného štýlu. Budete však potrebovať pripojenie na internet.
1. Otvorte stránku wubmachine.com
2. Stránka Vám ponúkne aplikáciu pre Android a iOS. Nič z toho zatiaľ nesťahujte. Nižšie Vám totiž ponúka priame nahratie súboru (skratka F). Budeme nahrávať zvuk, ktorý máte uložený vo svojich dokumentoch. Nájdite tlačidlo prehľadávať a aktivujte ho. Otvorí sa okno s prehľadávaním. Vyberte súbor a vložte ho.
(Zaujímavosť: Na stránke sa dá vkladať zvuk aj inak, napríklad si ho môžete vyhľadať na soundcloude. Odkaz Search soundcloud“ nájdete pod týmto, s ktorým sme pracovali) 
3. Vyberte si svoj obľúbený štýl, v ktorom chcete zmixovať nahratú skladbu a označte ho.
Na výber máte:
- hudobné prevedenia Dubsteb, Swing, Electro House, Drum & Bass
- zvukové prevedenia bubny a cowbell
- technické prevedenia double time (pravdepodobne funguje len pre telefóny) a dvojité opakovanie „half time“ 
- vianočné prevedenie (Jingle Bell)
4. Počkajte, pokiaľ sa skladba zmixuje. Stav môžete sledovať v titulku okna. V závislosti od kvality pripojenia k internetu to niekedy trvá dosť dlho. Keď sa vám súbor zmixuje (vypíše vám Done), nechajte si ho prehrať označením tlačidla „play“ (neprístupné pre čítače obrazovky.) Ak chcete nahrávku stiahnuť, kliknite na download. Ak ju chcete zdieľať, kliknite na sharing. Automaticky vás prevedie na stránku, kde si môžete zvoliť miesto zdieľania (Facebook alebo Google+). Keď sa cez ňu prihlásite, môžete sa svojim priateľom pochváliť, aký skvost ste na dnešnom workshope zmixovali. :-) Ak vás to neprestalo baviť, kliknite na again a zmixujte si ďalšiu skladbu.
2. Levelator 

	Iste ste sa stretli s nahrávkou, kde ste mali jedného človeka hlasnejšie a druhého veľmi potichu. Tento problém sa dá vyriešiť aj vo zvukových editoroch, kde to však treba vopred manuálne nastaviť. Levelator je však už vopred nastavený, aby vyhovoval aj začiatočníkom. Pokiaľ si neviete poradiť vo zvukovom editore s vyvážením hlasitostí a normalizáciou zvuku, tento program to urobí za vás. Jednou nevýhodou je, že pracuje len so súbormi vo formáte wav a aiff. Ak vo svojom počítači nemáte zvuk v tomto formáte, prekonvertujte si hoci aj mp3 do formátu wav. Bude to síce znieť hrôzostrašne, ale aspoň sa naučíte s týmto jednoduchým programom pracovať.
Odporúčania: 
1. Programátori ho odporúčajú používať na hovorené slovo, nie na hudbu!
2. Rovnako je lepšie konvertovať stereo nahrávky na mono, pretože Levelator pracuje s kanálmi samostatne. 
3. Nepoužívajte tento program vo zvukoch, ktoré máte uložené v priečinkoch, kde je diakritika.1

Ak ste pochopili všetkým odporúčaniam, môžete pristúpiť k práci s programom.
1. Stiahnite si súbor z tejto stránky http://download.cnet.com/The-Levelator/3000-2170_4-197650.html a spustite inštaláciu.
POZOR! Sťahujte len link Dyrect download, nie Download (cnet installer enabled), pretože v tomto druhom prípade získate kopec ďalších nepodstatných programov.
2. Keď ho nainštalujete, prejdite na zvukový súbor, ktorý idete konvertovať! Spustite kontextovú ponuku z klávesnice alebo myšou. 
3, Prejdite na „odoslať kam“. Keď sa rozbalí ponuka, označte „levelator“. Program sa spustí a keď dokončí svoju prácu, prekonvertovaný súbor nájdete v tom istom priečinku s príponou output.

3. Projekt The vOICe
Chcete počuť obrázky? Bude si to vyžadovať množstvo cviku a skúseností, aby ste tento program využili aj v budúcnosti. Niektorí nevidiaci totiž tvrdia, že im pomáha aj v bežnom živote. Aby ste mu správne pochopili, požiadajte vidiacu osobu, aby s vami nejaký čas pracovala. 
1. Stiahnite si súbor voice.exe zo stránky http://www.seeingwithsound.com/
- The vOICe vám premapuje skratku alt + v. Táto skratka slúži ako zavináč, takže ju treba zmeniť vo vlastnostiach programu. (aktualizované 30.7.2014 10:50)
2. Program sa neinštaluje. Otvorte len spustiteľný súbor a potvrďte.
3. Program sa automaticky spustí. 	Po spustení sa ozve hlásenie "left right". Podľa tohto hlásenia viete, či máte správne rozmiestnené reproduktory, alebo založené slúchadlá.
	- Ak máte aktívnu videokameru, zobrazí sa okno, v ktorom môžete nastaviť zariadenie, ktoré bude snímať obraz. Zvyčajne postačí nechať tak ako je. Po aktivovaní OK bude Voice konvertovať aktuálny obraz z kamery na zvuk. Ak kameru nemáte, ozve sa hlásenie „sorry, The Voice can not find your webcam.“ a Voice si načíta predvolený obrázok.
Zvuk, ktorý počujete nie je vesmírna komunikácia, ale čítanie toho, čo sníma kamera. Ak sa pohnete, zvuk sa automaticky zmení. Na začiatok toto vypnete medzerníkom.
	Program prevádza obrázky na zvuk nasledujúcim spôsobom: Zvuk prechádza z ľavej strany doprava tak, ako to počujete v slúchadlách. Všetky čiary, ktoré v obrázku sú program konvertuje na tóny. Čiary v hornej časti obrázka sú vysoké tóny, čiary v spodnej časti obrázka nízke tóny.
	Položka Negativ video (skratka F5), pretáča video. Treba si obrázok pozrieť v obidvoch režimoch.
	Niekoľko príkladov:
	- Ak by ste mali rovnú horizontálnu čiaru po celom obvode, po prevode na zvuk by ste počuli súvislý tón prechádzajúci zľava doprava.
	- Ak by na obrázku bola jedna vertikálna čiara uprostred, počuli by ste krátke viachlasné pípnutie uprostred.
	Úloha: skúste porozmýšľať, ako by znel obrázok obvodu štvorca.
4. Na lište prejdite na položku file. V ponuke, ktorá sa vám rozbalí zvoľte Open and Sonifi. Na tomto mieste si môžete načítať ľubovoľný jpg súbor. skúste napríklad nájsť nejakú fotografiu a nechajte si ju prehrať.
	-Ak máte prehrávanie zastavené, opäť ho spustíte medzerou.

	program dokáže detegovať aj farby.
	- Ak máte na notebooku funkčnú a aktívnu webkameru, môžete farby zistiť v reálnom čase.
	- presvedčte sa, že máte zavreté všetky obrázky (skratka ctrl+shift+o zavrie posledný otvorený obrázok).	
	- Ak je aktívna kamera, stlačte f10. Program teraz vždy najprv prehrá zvuk a následne prečíta farby, ktoré našiel.
	- Ak kameru nemáte, môžete to isté spraviť na ľubovoľnom obrázku.
	- Čítanie farieb vypnete opäť skratkou F10.
	- skratka insert T vám povie farbu 

Záver

Na workshope sme si ukázali prácu so zvukom v zábavnejšej forme. Keďže sú to programy, ktoré na prácu nie sú náročné, prešli sme takmer všetkým. Čo sa týka The Voice, odporúčam pozrieť aj pokročilé funkcie, môžu sa vám zísť a sú naozaj pre nevidiacich zaujímavé.